Zuma en die grappiesOudpres. Jacob Zuma in die hof. (Argieffoto: Leon Lestrade/ANA) As daar een ding is wat mens van Suid-Afrikaners kan sê, is dat hulle vinnig op ŉ humoristiese wyse op nuus reageer. Verskeie grappies het die afgelope week begin versprei oor oudpres. Jacob Zuma se inhegtenisneming. Zuma is nou ’n gevangene van die Estcourt-gevangenis in KwaZulu-Natal nadat die voormalige staatshoof hom Woensdag kort voor middernag aan die polisie oorgegee het om sy 15 maande vonnis te begin uitdien. Hy is dié vonnis opgelê vir die minagting van ’n hofbevel om voor die Zondo-kommissie na staatskaping te getuig.